

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-01/23-32

Ivanić-Grad, 13. listopada 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odlu****ke o dopuni Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o dopuni Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2023. godine donijelo je

**O D L U K U**

**o dopuni Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada**

Članak 1.

Odluka o izgledu službene odore te izgledu i sadržaju službene iskaznice komunalnih redara Grada Ivanić-Grada („Službeni glasnik Grada Ivanić-Grada“, broj 02/23), u članku 3. stavku 2. iza alineje 4. dopunjuje se sljedećim alinejama koje glase:

„Članak 3.

(2)

* hlače ljetne/zimske
* suknja ljetna/zimska
* remen za hlače ili suknju
* cipele
* gumene čizme.“.

Članak 2.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2023. Željko Pongrac, pravnik kriminalist

Tablica 1.

POPIS DIJELOVA ODJEĆE S NAZNAKOM ROKA UPORABE

|  |  |  |  |
| --- | --- | --- | --- |
| Redni broj | Naziv i vrsta odjeće | Količina  Komad | Uporabni rok  (izražen u mjesecima) |
| 1. | Prsluk | 1 | 12 |
| 2. | Zimska jakna | 1 | 24 |
| 3. | Šilterica/kapa | 2 | 12 |
| 4. | Košulja/majica dugih ili kratkih rukava | 4 | 12 |
| 5. | Hlače ljetne/zimske | 4 | 12 |
| 6. | Suknja ljetna/zimska | 2 | 12 |
| 7. | Remen za hlače ili suknju | 1 | do istrošenosti |
| 8. | Cipele | 1 | do istrošenosti |
| 9. | Gumene čizme | 1 | do istrošenosti |

|  |  |
| --- | --- |
| **PREDMET:** | Prijedlog Odluke o dopuni Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada |
| **PRAVNI TEMELJ:** | Na temelju članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 111. stavka 2. Zakona o komunalnom gospodarstvu (Narodne novine, broj 68/18, 110/18, 32/20) propisano je kako komunalni redar u obavljanju službene dužnosti nosi službenu odoru i ima službenu iskaznicu. Odredbom stavka 3. istoga članka propisano je kako izgled službene odore te izgled i sadržaj službene iskaznice komunalnog redara propisuje predstavničko tijelo jedinice lokalne samouprave odlukom.

Gradsko vijeće Grada Ivanić-Grada je na sjednici održanoj 16. veljače 2023. godine donijelo Odluku o izgledu službene odore te izgledu i sadržaju službene iskaznice komunalnih redara Grada Ivanić-Grada (Službeni glasnik Grada Ivanić-Grada, broj 02/23). Odredbom članka 3. predmetne Odluke propisano je kako u obavljanju poslova komunalnog redarstva komunalni redar nosi službenu odoru koju čine: prsluk, zimska jakna, šilterica/kapa, košulja/majica kratkih ili dugih rukava. Ovom Odlukom o dopuni Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada predlaže se dopuniti odredbu članka 3. stavka 2. Odluke na način da dopunjena glasi: *„(2) Službenu odoru čine: prsluk, zimska jakna, šilterica/kapa, košulja/majica kratkih ili dugih rukava, hlače ljetne/zimske, suknja ljetna/zimska, remen za hlače ili suknju, cipele, gumene čizme.“*.

Sredstva za provedbu ove Odluke osigurana su u proračunu Grada Ivanić-Grada za 2023. godinu.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.